User talk:Charnjit.Brar/sandbox

'''
ਜਸਪ੍ਰੀਤ ਕੌਰ ਨੈਸ਼ਨਲ ਕਬੱਡੀ ਖਿਡਾਰਨ  ==''' ==

Heading text
ਜਨਮ ਅਤੇ ਮੁੱਢਲੀ ਸਿੱਖਿਆ -- ਜਸਪ੍ਰੀਤ ਕੌਰ ਜੱਸੀ ਦਾ ਜਨਮ ਫਰੀਦਕੋਟ ਜ਼ਿਲ੍ਹੇ ਦੇ ਪਿੰਡ ਕਿਲ੍ਹਾ ਨੌਂ ਵਿਖੇ ਪਹਿਲੀ ਜੂਨ 1981 ਨੂੰ ਮਾਤਾ ਬਲਬੀਰ ਕੌਰ ਦੀ ਕੁੱਖੋਂ ਪਿਤਾ ਚੰਦ ਸਿੰਘ ਦੇ ਘਰ ਹੋਇਆ। ਉਸ ਨੇ ਮੁਢਲੀ ਵਿਦਿਆ ਆਪਣੇ ਪਿੰਡ ਦੇ ਸਰਕਾਰੀ ਹਾਈ ਸਕੂਲ ਤੋਂ ਪ੍ਰਾਪਤ ਕੀਤੀ। ਜੱਸੀ ਨੇ ਬਾਰ੍ਹਵੀਂ ਜਮਾਤ ਨਿਊ ਮਾਡਲ ਸਕੂਲ ਫਰੀਦਕੋਟ ਤੋਂ ਪਾਸ ਕੀਤੀ ਅਤੇ

ਸੁਭਾਅ - ਸਿਦਕਵਾਨ, ਬੁਲੰਦ ਹੌਸਲੇ ਵਾਲੀ ਅਤੇ ਹਸਮੁੱਖ ਸੁਭਾਅ ਦੀ ਮਾਲਕ ਜੱਸੀ ਨੂੰ ਮਾਂ ਖੇਡ ਕਬੱਡੀ ਨਾਲ ਜਨੂੰਨ ਦੀ ਹੱਦ ਤਕ ਪਿਆਰ ਹੈ

ਉਚੇਰੀ ਸਿੱਖਿਆ -- ਉਚੇਰੀ ਪੜ੍ਹਾਈ ਲਈ ਬਰਜਿੰਦਰਾ ਕਾਲਜ ਵਿੱਚ ਦਾਖਲਾ ਲੈ ਲਿਆ।

ਖੇਡਾਂ - ਸਕੂਲ ਵਿੱਚ ਪੜ੍ਹਦਿਆਂ ਉਸ ਦਾ ਰੁਝਾਨ ਖੇਡਾਂ ਵੱਲ ਹੋ ਗਿਆ। ਉਹ ਖੋ-ਖੋ ਦੀ ਬੜੀ ਫੁਰਤੀਲੀ ਖਿਡਾਰਨ ਸੀ। ਉਸ ਦੀ ਚੁਸਤੀ ਅਤੇ ਫੁਰਤੀ ਨੂੰ ਦੇਖਦਿਆਂ ਮੈਡਮ ਨਰਿੰਦਰ ਕੌਰ ਨੇ ਉਸ ਨੂੰ ਸਕੂਲ ਦੀ ਕਬੱਡੀ ਟੀਮ ਵਿੱਚ ਸ਼ਾਮਲ ਕਰ ਲਿਆ। ਆਪਣੀ ਲਿਆਕਤ ਅਤੇ ਖੇਡ ਪ੍ਰਤਿਭਾ ਕਾਰਨ ਉਹ ਕਬੱਡੀ ਟੀਮ ਦੀ ਕਪਤਾਨ ਬਣ ਗਈ। ਸਾਲ 1998 ਵਿੱਚ ਉਸ ਦੀ ਕਪਤਾਨੀ ਹੇਠ ਖੇਡਦਿਆਂ ਸਕੂਲ ਦੀ ਕਬੱਡੀ ਟੀਮ ਨੇ ਜ਼ਿਲ੍ਹੇ ਭਰ ਵਿੱਚੋਂ ਪਹਿਲਾ ਸਥਾਨ ਪ੍ਰਾਪਤ ਕਰਕੇ ਆਪਣੇ ਪਿੰਡ ਅਤੇ ਸਕੂਲ ਦਾ ਨਾਂ ਰੋਸ਼ਨ ਕੀਤਾ। ਕਾਲਜ ਵਿੱਚ ਪੜ੍ਹਦਿਆਂ ਉਸ ਦਾ ਮੇਲ ਪ੍ਰਸਿੱਧ ਕਬੱਡੀ ਕੋਚ ਗੁਰਦੀਪ ਸਿੰਘ ਮੱਲ੍ਹੀ ਨਾਲ ਹੋ ਗਿਆ। ਗੁਰਦੀਪ ਸਿੰਘ ਮੱਲ੍ਹੀ ਨੇ ਉਸ ਨੂੰ ਕਬੱਡੀ ਦੀਆਂ ਅਨੇਕਾਂ ਬਾਰੀਕੀਆਂ ਅਤੇ ਦਾਅ-ਪੇਚ ਦੱਸੇ ਜਿਸ ਨਾਲ ਉਸ ਦੀ ਖੇਡ ਵਿੱਚ ਨਿਖਾਰ ਆਉਣ ਲੱਗ ਪਿਆ। ਜਲਦੀ ਹੀ ਉਸ ਦਾ ਨਾਂ ਕਬੱਡੀ ਦੀਆਂ ਨਾਮਵਰ ਜਾਫੀ ਖਿਡਾਰਨਾਂ ਵਿੱਚ ਬੜੇ ਮਾਣ ਨਾਲ ਲਿਆ ਜਾਣ ਲੱਗਿਆ।

ਮਾਣ-ਸਨਮਾਨ - ਸਾਲ 2000 ਵਿੱਚ ਉਸ ਨੇ ਫਰੀਦਕੋਟ ਵਿਖੇ ਬਾਬਾ ਫਰੀਦ ਜੀ ਦੀ ਯਾਦ ਵਿੱਚ ਕਰਵਾਏ ਜਾਂਦੇ ਸਾਲਾਨਾ ਖੇਡ ਮੇਲੇ ਵਿੱਚ ਆਪਣੀ ਕਲਾ ਦੇ ਅਜਿਹੇ ਜੌਹਰ ਦਿਖਾਏ ਕਿ ਹਰ ਪਾਸੇ ਜੱਸੀ-ਜੱਸੀ ਹੋਣ ਲੱਗ ਪਈ। ਉਸ ਨੂੰ ਮੰਡੀ ਕਾਲਿਆਂਵਾਲੀ ਅਤੇ ਰਾਮਪੁਰਾ ਫੂਲ ਦੇ ਖੇਡ ਟੂਰਨਾਮੈਂਟ ਵਿੱਚ ਬੈਸਟ ਜਾਫੀ ਦਾ ਖਿਤਾਬ ਦਿੰਦਿਆਂ ਸੋਨੇ ਦੀ ਮੁੰਦਰੀ ਅਤੇ ਘਿਉ ਨਾਲ ਸਨਮਾਨਤ ਕੀਤਾ ਗਿਆ। ਇਸ ਤੋਂ ਇਲਾਵਾ ਅਨੇਕਾਂ ਹੋਰ ਕਲੱਬਾਂ ਅਤੇ ਪੰਚਾਇਤਾਂ ਵੱਲੋਂ ਉਸ ਨੂੰ ਸਨਮਾਨਤ ਕੀਤਾ ਜਾ ਚੁੱਕਿਆ ਹੈ।

ਖੇਡ ਦੌਰਾਨ ਅਪਾਹਜ ਹੋਣਾ

ਕਬੱਡੀ ਦੇ ਅੰਬਰ ਵਿੱਚ ਉੱਚੀ ਪਰਵਾਜ਼ ਭਰਨ ਦੀ ਤਮੰਨਾ ਰੱਖਣ ਵਾਲੀ ਜੱਸੀ ਦੇ ਸੁਪਨਿਆਂ ਨੂੰ ਉਸ ਵੇਲੇ ਗ੍ਰਹਿਣ ਲੱਗ ਗਿਆ ਜਦੋਂ ਉਹ 25 ਨਵੰਬਰ 2001 ਨੂੰ ਪਟਿਆਲਾ ਦੇ ਯਾਦਵਿੰਦਰਾ ਸਟੇਡੀਅਮ ਵਿੱਚ ਹੋ ਰਹੀਆਂ ਕੌਮੀ ਖੇਡਾਂ ਵਿੱਚ ਪੰਜਾਬ ਦੀ ਟੀਮ ਵੱਲੋਂ ਖੇਡਦਿਆਂ ਹਰਿਆਣਾ ਦੀ ਉੱਘੀ ਰੇਡਰ ਗੀਤਾ ਨੂੰ ਰੋਕਣ ਦੀ ਕੋਸ਼ਿਸ਼ ਕਰ ਰਹੀ ਸੀ ਤਾਂ ਅਚਾਨਕ ਉਸ ਦੀ ਰੀੜ੍ਹ ਦੀ ਹੱਡੀ ਉੱਤੇ ਸੱਟ ਲੱਗਣ ਕਾਰਨ ਉਸ ਦਾ ਧੜ ਤੋਂ ਹੇਠਲਾ ਹਿੱਸਾ ਨਕਾਰਾ ਹੋ ਗਿਆ।

ਇਲਾਜ - ਉਸ ਨੂੰ ਇਲਾਜ ਲਈ ਪਹਿਲਾਂ ਚੰਡੀਗੜ੍ਹ ਸੈਕਟਰ-34 ਦੇ ਹਸਪਤਾਲ ਦਾਖਲ ਕਰਵਾਇਆ ਗਿਆ। ਬਾਅਦ ਵਿੱਚ ਡਾਕਟਰਾਂ ਨੇ ਉਸ ਨੂੰ ਦਿੱਲੀ ਦੇ ਸਪਾਈਨਲ ਇੰਜਰੀ ਸੈਂਟਰ ਵਿਖੇ ਰੈਫਰ ਕਰ ਦਿੱਤਾ ਜਿੱਥੇ ਲੰਮਾ ਸਮਾਂ ਇਲਾਜ ਕਰਵਾਉਣ ਦੇ ਬਾਵਜੂਦ ਉਹ ਪੂਰੀ ਤਰ੍ਹਾਂ ਸਿਹਤਮੰਦ ਨਾ ਹੋ ਸਕੀ।

ਸਰਕਾਰ ਵਲੋਂ ਮਦਦ - ਇਲਾਜ ਦੇ ਖਰਚ ਤੋਂ ਇਲਾਵਾ ਪੰਜਾਬ ਸਰਕਾਰ ਨੇ ਉਸ ਦੇ ਪਰਿਵਾਰ ਨੂੰ 5 ਲੱਖ ਰੁਪਏ ਆਰਥਿਕ ਸਹਾਇਤਾ ਵਜੋਂ ਨਕਦ ਦਿੱਤੇ। ਇਸ ਤੋਂ ਇਲਾਵਾ ਕੇਂਦਰ ਸਰਕਾਰ ਨੇ ਉਸ ਨਾਲ ਹਮਦਰਦੀ ਜਤਾਉਂਦਿਆਂ ਦਸ ਹਜ਼ਾਰ ਰੁਪਏ ਮਹੀਨਾ ਪੈਨਸ਼ਨ ਦੇਣ ਦਾ ਐਲਾਨ ਕੀਤਾ।

ਅਧੂਰੇ ਖਾਬਾਂ ਵਾਲੀ --- ਮਾਂ ਖੇਡ ਕਬੱਡੀ ਨੂੰ ਪੂਰੀ ਦੁਨੀਆਂ ਵਿੱਚ ਪ੍ਰਫੁੱਲਤ ਕਰਨ ਦਾ ਖ਼ੁਆਬ ਲੈਣ ਵਾਲੀ ਜੱਸੀ ਅੱਜ ਵੀਲ੍ਹ ਚੇਅਰ ਉੱਤੇ ਆਪਣੇ ਅਤੀਤ ਦੀਆਂ ਯਾਦਾਂ ਦੇ ਗਹਿਰੇ ਸਮੁੰਦਰ ਵਿੱਚ ਡੁੱਬ ਜਾਂਦੀ ਹੈ। ਉਸ ਦੀਆਂ ਅੱਖਾਂ ਆਪਣੇ ਆਪ ਛਲਕ ਪੈਂਦੀਆਂ ਹਨ। ਆਪਣੇ ਪਿੰਡ ਕਿਲ੍ਹਾ ਨੌਂ ਵਿਖੇ ਉਹ ਆਪਣੀ ਮਾਤਾ ਬਲਬੀਰ ਕੌਰ, ਵੱਡੀ ਭੈਣ ਬਲਜੀਤ ਕੌਰ ਅਤੇ ਭਰਾ ਗੁਰਭੇਜ ਸਿੰਘ ਨਾਲ ਜ਼ਿੰਦਗੀ ਬਸਰ ਕਰ ਰਹੀ ਹੈ। ਜੱਸੀ ਉਨ੍ਹਾਂ ਸਾਰੇ ਰਿਸ਼ਤੇਦਾਰਾਂ, ਸਨੇਹੀਆਂ ਅਤੇ ਖੇਡ ਪ੍ਰੇਮੀਆਂ ਦੀ ਸ਼ੁਕਰ-ਗੁਜ਼ਾਰ ਹੈ, ਜਿਨ੍ਹਾ ਨੇ ਔਖੇ ਸਮੇਂ ਵਿੱਚ ਉਸ ਦਾ ਸਾਥ ਦਿੱਤਾ।

--Charnjit Brar 15:55, 19 December 2014 (UTC)